EFL Championship

English Football League Championship (alebo podľa sponzora Sky Bet Championship, v rokoch 20042016 Football League Championship) je druhá najvyššia liga po Premier League. Liga pozostáva z 24 tímov. Každú sezónu dva najvyššie umiestnené tímy v Championship automaticky postupujú do Premier League. Tímy, ktoré skončia na 3 až 6 mieste vstupujú do play-off turnaja, kde víťaz postupuje do Premier League. Tímy, ktoré skončili na posledných troch priečkach zostupujú do League One. Championship, ktorá bola zavedená v sezóne 2004/2005, bola svojho času nazvaná ako Football League First Division a predtým ako Football League Second Division. Podobne ako ďalšie profesionálne anglické divízie, waleské kluby môžu byť súčasťou ligy.

Championship je najbohatšia liga, ktorá nie je prvou ligou, na svete a deviata najbohatšia v Európe. Priemerná účasť na zápas za sezónu 2018/19 bola 20 181, čo bola najvyššia zo všetkých druhých líg na svete a desiata na svete.

Barnsley hralo najviac sezón v druhej lige ako akýkoľvek iný tím. 3. januára 2011 ako prvý dosiahli 1 000 výhier v druhej lige. Barnsley je tiež prvý klub, ktorý odohral 3 000 zápasov v druhej lige (1024-747-1224). V súčasnosti sa Derby County a Nottingham Forest držia v lige najdlhšie, naposledy nehrali v Championship sezónu 2007/2008.

História 
V prvej sezóne 2004/2005 bola celková účasť 9,8 milióna, čo bola štvrtá najvyššia účasť v európskom futbale. Premier League (12,88 mil.), La Liga (11,57 mil.) Bundesliga (10,92 mil.), Serie A (9,77 mil.) a Ligue 1 (8,17 mil.).

Sunderland vyhral ligu v prvej sezóne po re-brandingu. Wigan Athletic skončil druhý, čím si vybojoval postup do Premier League poprvýkrát v histórií. West Ham United vyhral Championship play-off. V sezóne 2005/06 Reading zlomil rekord anglickej futbalovej ligy v počte získaných bodov za sezónu, získal 106 bodov čím prekonali Sunderland z riku 1999.

Sunderland vyhral svoj druhý titul v troch sezónach v sezóne 2006/07. 4 mája 2007 sa Leeds United stal prvým tímom, ktorý skončil v nútenej správe po re-brandingu ligy, bolo im odobratých 10 bodov a zostúpil do League One. 28. mája 2007, Derby County vyhral prvé Championship play-off finále na novom Wembley Stadium. Vo finále porazil West Bromwich Albion 1-0 pred takmer 75 000 divákov. West Bromwich Albion vyhral Championship nasledujúcu sezónu.

30. septembra 2009, Coca-Cola oznámila koniec sponzorstva s Football League (teraz English Football Leauge) na konci sezóny 2009/10.     16. marca 2010, npower bol oznámený ako nový sponzor Football League a začiatkom sezóny 2010/11 do konca sezóny 2012/13 bola Football League Championship známa ako Npower Championship.

18. júla 2013, britský Sky Bet oznámil päťročnú dohodu o sponzorovaní ligy.

24. mája 2014, Championship play-off finále medzi Derby County a Queens Park Rangers videlo najväčší počet divákov v lige - 87 348. QPR vyhral po góle Bobbyho Zamoru v nastavenom čase.

Sezóna 2016/17, Football League bola premenovaná na English Football League. Liga dokopy nazbierala návštevnosť viac ako 11 miliónov, play-off zápasy neboli započítané.

Štruktúra ligy 
Liga sa skladá z 24 tímov. Cez sezónu, ktorá sa začína v auguste a končí v máji, každý s každým hrá dva zápasy, raz doma a raz vonku, čo  sa rovná 46 zápasom. Za výhru sú udelené tri body, za remízu bod a za prehru nula bodov. Tímy sú v tabuľke zoradené podľa získaných bodov potom podľa gólového rozdielu, potom podľa strelených gólov a potom podľa vzájomných zápasov v tej sezóne. V prípade, že dva alebo viacero tímov skončilo sezónu na rovnakom počte vo všetkých pravidlách, budú zoradené abecedne, mimo postupových priečok, zostupujúcich alebo play-off. V takomto prípade sa tímy stretnú v play-off o danú pozíciu.

Kluby v súčasnej sezóne (2020/21)

Výsledky

Ligový majstri, vicemajstri a víťazi play-off

Zostupujúce tímy (Z Championship do League One)

Zostupujúce tímy (Z Premier League do Championship)

Postupujúce tímy (Z League One do Championship)

Najlepší strelci

Slováci v Championship 
Marek Rodák - 78 zápasov, Marek Čech - 33 zápasov, Stanislav Varga - 30 zápasov, Filip Kiss - 28 zápasov, Peter Brezovan - 25 zápasov, Peter Štyvar - 10 zápasov, Ľubomír Michalík - 7 zápasov, Milan Lalkovič - 6 zápasov, Pavol Šuhaj - 6 zápasov, Albert Rusnák - 3 zápasy

Anglické futbalové súťaže
Futbalové súťaže v Európe